Държавен вестник, бр. 94, 2021 г., стр. 11

БРОЙ  94	
Д Ъ Р Ж А В Е Н  В Е С Т Н И К 	
СТР.  11  
от германския Основен закон, предполага 
задължение на държавата за защита срещу 
замърсяването на околната среда, като това 
задължение на държавата включва и защита 
срещу климатичните промени и явленията, 
които те предизвикват, като например не- 
обичайни горещини, горски пожари, урагани, 
проливни дъждове, наводнения, лавини и 
свлачища. Като е отчетено, че това задъл-
жение не се ползва с абсолютно предимство 
спрямо други конституционно закрепени 
интереси и в случай на конфликт следва да 
се търси баланс между различните консти-
туционно установени принципи и интереси, 
Федералният конституционен съд е приел, че 
при търсенето на този баланс задължението 
на държавата за предприемане на мерки по 
опазване на климата има „нарастваща тежест“, 
тъй като климатичните промени стават все 
по-интензивни.
Изложеното идва да покаже, че в контекста 
на глобалната необходимост да се съхрани 
природата не само като самостойна ценност, 
но и като „фундамент на живота“ и гаранция 
за „правата на бъдещото поколение“ (според 
формулировките на цитираното решение на 
ФКС от 24 март 2021 г.), конституционното 
правосъдие следва да балансира защитата 
на закрепените в Основния закон ценности 
така, че да не позволи абсолютизирането на 
индивидуалните собственически права да се 
превърне в пречка за ефективна защита на 
общия интерес на хората да имат чиста и 
здравословна среда на живот, който интерес 
по естеството си включва и интереса на титу-
лярите на засегнатите права. С решението си 
по настоящото дело съдът е на път да постигне 
тъкмо този резултат, като едновременно с това 
съвсем ненужно ще постави в състояние на 
трудно преодолим конфликт различни групи 
собственици, което е несъвместимо с консти-
туционния принцип на правовата държава по 
чл. 4, ал. 1 от Основния закон.
В заключение, изразяваме своето несъгла-
сие с това, че по настоящото дело като резултат 
от приетото решение Конституционният съд, 
отстъпвайки от собствената си практика и от 
актуалните тенденции в практиката на други 
конституционни юрисдикции в Европейския 
съюз, изведе примат на едно отделно собстве-
ническо правомощие пред необходимостта да 
се защити общата за всички конституционна 
ценност – правото на гражданите на здраво-
словна и благоприятна околна среда, която в 
контекста на протичащите глобални процеси 
ще придобива все по-тревожна актуалност.
Конституционни съдии: 
Анастас Анастасов 
Гроздан Илиев 
Красимир Влахов
6829
МИНИСТЕРСКИ СЪВЕТ
ПОСТАНОВЛЕНИЕ № 377 
ОТ 8 НОЕМВРИ 2021 Г.
за одобряване на допълнителни разходи/
трансфери от резерва по чл. 1, ал. 2, раз-
дел ІІ, т. 5.1 от Закона за държавния бю-
джет на Република България за 2021 г. за 
непредвидени и/или неотложни разходи за 
предотвратяване, овладяване и преодоляване 
на последиците от бедствия
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разхо-
ди/трансфери за 2021 г. за предотвратяване, 
овладяване и преодоляване на последиците от 
бедствия в общ размер 16 719 451 лв., разпре-
делени, както следва:
1. разходи по бюджета на Министерския 
съвет в общ размер 89 822 лв., от които:
а) на областния управител на област Плевен 
за изпълнение на Програма за планово почист-
ване на речни участъци с критично намалена 
проводимост и брегова ерозия извън границите 
на урбанизираната територия на Плевенска 
област за 2022 г. – 84 100 лв.;
б) на областния управител на област Хас- 
ково за разплащане на разходи за потушаване 
на пожар в с. Планиново, община Тополо-
вград – 5722 лв.;
2. разходи по бюджета на Министерството 
на вътрешните работи в общ размер 527 517 лв., 
от които:
а) за доставка на акумулаторни батерии за 
крайните акустични устройства – сирени от 
Националната система за ранно предупреж-
дение и оповестяване – 428 400 лв.;
б) за разплащане на разходи, извършени 
от структурите на ГДПБЗН при участието 
им в овладяването на възникнали бедствия и 
извънредни ситуации в периода януари – юни 
2021 г. – 99 117 лв.;
3. разходи по бюджета на Министерство-
то на земеделието, храните и горите в общ 
размер 1 550 381 лв. за разплащане на спа-
сителни и неотложни аварийни ремонтно- 
възстановителни работи на коригирани речни 
участъци, от които:
а) за коригиран участък на р. Места на 
км 2+300 – дясна дига с дължина 100 м, в 
землището на гр. Хаджидимово – 179 904 лв.;
б) за коригиран участък на р. Места на 
км 2+800 в землището на гр. Хаджидимово – 
262 937 лв.;
в) за коригиран участък на р. Места на 
км 2+300 – лява дига с дължина 100 м, в зем-
лището на с. Бистра, община Хаджидимово – 
179 673 лв.;
г) за коригиран участък – ляв бряг на р. Мес-
та на км 4+500, и на коригиран участък – ляв